**RURPA/15972 /11.09.2025**

**DIRECTOR,**  Drd.ing.ec. Relu ADAM

**ANUNȚ ORGANIZARE EXAMEN DE PROMOVARE**

În conformitate cu prevederile Hotărârii nr. 1336/2022 (actualizată) pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Administrația Bazinală de Apă Siret **organizează examen de promovare** **în grad,** după cum urmează:

* Promovarea salariatei cu marca P 041 având funcția de inginer în cadrul serv. M.E.S.E., din grad II la grad I.

***Condițiile de participare la examenul de promovare:***

Pentru a participa la examenul de promovare în gradul profesional imediat superior celui deținut, conform prevederilor art. 72, alin.2 din HG 1336/2022, cu modificările și completările ulterioare, respectiv:

1. să aibă cel puțin 3 ani vechime în gradul profesional al funcției publice din care promovează;
2. să fi obținut calificativul «foarte bine» la evaluarea performanțelor profesionale individuale cel puțin de două ori în ultimii 3 ani în care acesta s-a aflat în activitate.

**Calendarul examenului de promovare**

* Afișare anunț: 11.09.2025
* Perioada depunere dosare: 12.09.2025-18.09.2025
* Selecția dosarelor: 19.09.2025
* Proba scrisă de promovare : 25.09.2025, ora 10.00
* Rezultate finale: 30.09.2025

***Dosarul de concurs*** se depune de către candidați, la sediul Administrației Bazinale de Apă Siret Bacău, str. Cuza Vodă nr.1, în termen de 5 de zile de la data afișării anunțului (12.09.2025-18.09.2025) și trebuie să conțină în mod obligatoriu documentele care fac dovada îndeplinirii condițiilor prevăzute la art. 72, alin.3 din HG 1336/2022, cu modificările și completările ulterioare, respectiv :

* 1. cerere de înscriere;
  2. adeverințe eliberate de angajatori din care să reiasă vechimea în gradul sau treapta profesională din care promovează;
  3. copii ale rapoartelor de evaluare a performanțelor profesionale din ultimii 3 ani în care s-a aflat în activitate.

Selecția dosarelor pe baza îndeplinirii condițiilor de participare se va realiza în data 19.09.2025, iar rezultatul se va afișa la sediul instituției și pe pagina de intranet în data 22.09.2025, ora 13:00.

Contestațiile cu privire la rezultatele obținute la selecția dosarelor de înscriere se depun până la data 23.09.2025 ora 13:00 la registratura unității, iar comunicarea rezultatelor la contestațiile depuse se realizează prin afișare la sediul Administrației Bazinale de Apă Siret și pe pagina de internet, la secțiunea special creată în acest scop, după soluționarea contestațiilor.

Examenul de promovare în gradul profesional superior celui deținut de către personalul contractual constă în susținerea unei probe scrise.

La proba scrisă din 25.09.2025, ora 10.00 pot participa doar candidații care sunt declarați „admis” la selecția dosarelor. În cadrul examenului de promovare, lucrarea elaborată de candidat poate fi notată cu un punctaj de maxim 100 puncte, iar punctajul minim de promovare este de 50 puncte.

Candidații nemulțumiți de rezultatul obținut la proba scrisă afișat în data de 26.09.2025 pot depune contestație până pe data 29.09.2025 ora 10:00, sub sancțiunea decăderii din cest drept.

**Bibliografia examenului de promovare**

Legea Apelor 107/1996 cu modificările și completările ulterioare

O.U.G. 107/2002 privind înființarea A.N.”Apele Române”

Legea 404/2005 privind aprobarea O.U.G nr.107/2002 privind înființarea A.N.”Apele Române”

Legea 400/2005 privind aprobarea O.U.G. nr.73/2005 pentru modificarea şi completarea O.U.G. nr.107/2002 privind înființarea A.N.”Apele Române”

Legea 207/2024 privind aprobarea O.U.G. nr.52/2023 pentru modificarea şi completarea unor acte normative din domeniul apelor

Legea 122/2020 pentru modificarea și completarea Legii Apelor 107/1996

Ordin M.M.G.A. 798/2005 privind aprobarea abonamentului - cadru de utilizare/ exploatare a resurselor de apă cu modificările și completările ulterioare

ORDONANŢĂ DE URGENŢĂ nr. 57 din 3 iulie 2019

privind Codul administrativ

Codul fiscal – Legea 227/2015 cu modificările și completările ulterioare

**Tematica examenului de promovare**

Mecanismul economic în domeniul gospodăririi apelor – Anexa 3 la Legea 400/2005

- Abonamentul de utilizare/exploatare a resurselor de apă și agregate minerale - prevederi legislative de emitere, derulare și urmărire.

- Codul fiscal – facturarea, elemente obligatorii, regimul penalităților și dobânzilor

- Contractul de închiriere a domeniului public al statului administrat de A.N. Apele Române emis în baza OUG 57/2019 – Codul administrativ – clauze, modalitatea de urmărire, clauze de încetare (reziliere)

**ȘEF SERVICIU RURPA,**

**Ing. Ioan TĂNASĂ**

**Secretarul comisiei de examinare,**

**Insp.RU Irina FLORESCU**